ข้าวสวยกับ น้ำพริกมะขามสด เครื่องเคียงปลาสลิดทอดและผักสดได้คุณค่าทางโภชนาการอะไรบ้าง
คุณค่าโภชนาการประกอบด้วยข้าวสวย 180 กรัม หรือประมาณ 2-3 ทัพพี น้ำพริกมะขาม 3-4 ช้อนโต๊ะ ผักสดประมาณ 1 ขีด ซึ่งมีแตงกวา 1 ลูก ถั่วพู 2-3 ฝัก ขมิ้นขาว 1 หัว ถั่วฝักยาว และสายบัวที่หั่นเป็นท่อนแล้วอย่างละ 3-4 อัน รวมน้ำหนักอาหาร 320 กรัม หรือประมาณ 1 ขีด พลังงานที่ได้ทั้งหมด 476 กิโลแคลอรี จัดว่าเป็นพลังงานที่พอเหมาะสำหรับอาหาร 1 มื้อที่ดีของคนทั่วไป ปริมาณโปรตีนที่ได้จากอาหารมื้อนี้ค่อนข้างดี เพราะได้โปรตีนจากปลาสลิด กุ้งแห้ง และกะปิ ในน้ำพริกมะขาม ปริมาณโปรตีน 19.8 กรัมนี้คิดเป็นร้อยละ 40 ของปริมาณโปรตีนที่ดี ที่แนะนำให้บริโภคประจำวัน ส่วนปริมาณไขมันที่ได้จากอาหารไม่สูงนัก เพียง 7.9 กรัม คิดเป็นร้อยละ 12 ของ ปริมาณไขมันที่แนะนำให้บริโภค ประจำวันปริมาณใยอาหารที่ได้จาก อาหาร 6.1 กรัม

อาหารลักษณะที่เป็นน้ำพริกกับผักสด มักจะมีใยอาหารค่อนข้างดี ส่วนปริมาณโคเลสเตอรอลที่ได้จากอาหาร 59 มิลลิกรัมจัดว่ามีปริมาณน้อย อ้างอิงจากข้อมูลโคเลสเตอรอลจากอาหารในหนึ่งวันที่ ไม่ควรเกิน 300 มิลลิกรัม อาหาร แร่ธาตุโซเดียมค่อนข้างสูงถึง 1,433 มิลลิกรัม คิดเป็นร้อยละ 60 ของปริมาณโซเดียมที่แนะนำให้บริโภคประจำวัน ดังนั้น ผู้ที่มีความดันเลือดสูง อาจต้องหลีกเลี่ยงหรือลดปริมาณน้ำพริกที่กินลงไป จาก 3-4 ช้อนโต๊ะ เหลือ เพียง 1 ช้อนโต๊ะ ก็จะลดการได้ รับธาตุโซเดียมลงไปได้ถึงประมาณ 800-900 มิลลิกรัม ส่วนธาตุแคลเซียมมีประมาณ 195 มิลลิกรัม จัดว่าเป็นอาหารที่ให้แคลเซียม น้อยถึงปานกลาง ส่วนธาตุเหล็กที่มีอยู่ประมาณ 3.1 มิลลิกรัม  ซึ่งเป็นปริมาณที่พอใช้ได้ แต่ไม่สูงนัก
โภชนวิทยา